CELEX: 62013CN0342
Language: sk
Date: 2013-06-24 00:00:00
Title: Vec C-342/13: Návrh na začatie prejudiciálneho konania, ktorý podal Szombathelyi Törvényszék (Maďarsko) 24. júna 2013 — Sebestyén Katalin/Kővári Zsolt a i.

16.11.2013   
            
            
               SK
            
            
               Úradný vestník Európskej únie
            
            
               C 336/5
            
         Návrh na začatie prejudiciálneho konania, ktorý podal Szombathelyi Törvényszék (Maďarsko) 24. júna 2013 — Sebestyén Katalin/Kővári Zsolt a i.
   (Vec C-342/13)
   2013/C 336/13
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Szombathelyi Törvényszék
   
      Účastníci konania pred vnútroštátnym súdom
   
   
      Žalobkyňa: Sebestyén Katalin
   
      Žalovaní: Kővári Zsolt Csaba, OTP Bank Nyrt., OTP Faktoring Követeléskezelő Zrt., Raiffeisen Bank Zrt.
   
      Prejudiciálne otázky
   
   
               1.
            
            
               Má sa zmluvná podmienka, podľa ktorej má výlučnú právomoc na rozhodovanie sporov týkajúcich sa zmluvy o úvere uzavretej medzi spotrebiteľom a bankou senát zložený z troch rozhodcov Pénz- és Tőkepiaci Állandó Választottbíróság (Stály rozhodcovský súd pre finančný a kapitálový trh), považovať na základe článku 3 ods. 1 [smernice Rady 93/13/EHS z 5. apríla 1993 (1) o nekalých podmienkach v spotrebiteľských zmluvách] za nekalú?
            
         
               2.
            
            
               Má sa na základe článku 3 ods. 1 [smernice Rady 93/13/EHS z 5. apríla 1993 o nekalých podmienkach v spotrebiteľských zmluvách] vychádzať z toho, že zmluvná podmienka, podľa ktorej má — s výnimkami stanovenými v zmluve — výlučnú právomoc na rozhodovanie sporov týkajúcich sa zmluvy o úvere uzavretej medzi spotrebiteľom a bankou senát zložený z troch rozhodcov Stáleho rozhodcovského súdu pre finančný a kapitálový trh, je nekalá bez ohľadu na to, že v zmluve o úvere je uvedená všeobecná informácia o rozdieloch medzi konaním upraveným v zákone č. LXXI z roku 1994 o rozhodcovskom konaní a riadnym súdnym konaním?
            
         
      (1)  Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, s. 29; Mim. vyd. 15/002, s. 288).